I etterkrigsårene er det reist minnesmerker til de som kjempet og falt for landet. Noen av de største ligger på Bragernes kirkegård, Strømsø kirkegård, Strømsgodset kirkegård, Skoger kirkegård og Konnerud kirkegård. Det er også reist minnesteiner ved Åssiden skole, Jernbanestasjonen på Strømsø, Gamle Kirkeplass og senest i Mjøndalen, 2016 da Nedre Eiker historielag reiste en stein til minne om sabotasjeaksjonen som fant sted ved Ryghkollen den 7. oktober 1943. Da sprengte tre medlemmer av Osvald-gruppen et tog med tyske tropper, som represalie ble 64 mennesker fengslet, fem av disse ble henrettet.